

**Στο 5ο Συνέδριο Φυσικής Αγωγής η Κάλλη Χατζηιωσήφ**

Το μέλος του ΔΣ ΚΟΑ Κάλλη Χατζηιωσήφ εκπροσώπησε τον Κυπριακό Οργανισμό Αθλητισμού και τον Πρόεδρο Ανδρέα Μιχαηλίδη στο 5ο Συνέδριο Φυσικής Αγωγής με θέμα «Φυσική Αγωγή και σύγχρονη τεχνολογία», τη Δευτέρα 26 Ιουνίου στο Πανεπιστήμιο Κύπρου.

Το Συνέδριο διοργάνωσε ο Σύνδεσμος Γυμναστών Κύπρου-ΟΕΛΕΜΚ και σ’ αυτό συμμετείχαν τριακόσιοι εκπαιδευτικοί Φυσικής Αγωγής Μέσης Εκπαίδευσης από όλη την Κύπρο.

Στον χαιρετισμό της η Κάλλη Χατζηιωσήφ τόνισε τη σημασία του σχολικού αθλητισμού, ο οποίος με την αδιαμφισβήτητα επιτυχημένη δομή και λειτουργία του αποτελεί το ασφαλέστερο θεμέλιο του ευρύτερου οικοδομήματος του κυπριακού αθλητισμού.